Arizonas "Coyotes"

Arizonas "Coyotes" () ir neaktīvs ASV hokeja klubs, kas bāzējās Glendeilā, Arizonas štatā, ASV. Klubs līdz 2024. gadam spēlēja Nacionālajā hokeja līgā. Tas tika dibināts 1972. gadā kā Vinipegas "Jets" un kopš 1979. gada spēlē NHL, pirms tam startēja WHA čempionātā. 1996. gadā komanda pārcēlās no Kanādas uz ASV dienvidrietumiem un ieguva tās pašreizējo nosaukumu. Kopš 2019. gada kluba īpašnieks ir Alekss Murelo.

Savas pastāvēšanas vēsturē "Coyotes" nav ne reizi izcīnījis Stenlija kausu, kā arī ne reizi nav kļuvis par konferences un divīzijas čempioniem. Līdz 2014. gadam komanda bija pazīstama kā Fīniksas "Coyotes".

Līdz 2022. gadam komanda savas mājas spēles aizvadīja Gila River Arena arēnā Glendeilā. Kad 2022. gadā Glendeilas pilsēta nepagarināja līgumu ar "Coyotes" komandu par arēnas izmantošanu, tā pārcēlās uz Mullett Arena halli, kur nospēlēja divas nākamās sezonas. Pēc tam, kad 2023. gada maijā ideju par jaunas arēnas izbūvi Tempī noraidīja iedzīvotāji, komandu pārcēla uz Soltleiksitiju, lai izveidotu Jūtas "Mammoth". Ja "Coyotes" līdz 2029. gadam iegūs jaunu arēnu, viņiem būs atļauts atkal pievienoties NHL, saglabājot visu iepriekšējo vēsturi, rekordus un intelektuālo īpašumu. Un otrādi, ja "Coyotes" noteiktajā laika posmā neatradīs jaunu arēnu, NHL būs tiesības izbeigt franšīzi, kā rezultātā komandas darbība tiks pilnībā un neatgriezeniski pārtraukta.

 Sasniegumi 
 Stenlija kauss: 0
 Konferences čempioni: 0
 Divīzijas čempioni: 0

 Līderi 
 Kluba spēlētāju rekordi 
 Visvairāk gūto vārtu sezonā: Kīts Tkačuks, 52 (1996.—97.)
 Visvairāk rezultatīvo piespēļu sezonā: Rejs Vitnijs, 53 (2011.—12.)
 Visvairāk gūto punktu sezonā: Kīts Tkačuks, 86 (1996.—97.)
 Visvairāk soda minūšu sezonā: Dens Karsilo, 324 (2007.—08.)
 Visvairāk gūto punktu sezonā, starp aizsargiem: Kits Jendls, 59 (2011.—12.)

 Galvenie treneri 
Dons Hejs (1996—1997)
Džims Šēnfelds (1997—1999)
Bobs Frensiss (1999—2004)
Riks Bouness (2004)
Veins Greckis (2004—2009)
Deivs Tipets (2009—2021)
Andrē Turinjē (2021—2024)

 Kapteiņi 
 Kīts Tkačuks (1996—2001)
 Tepo Numminens (2001—2003)
 Šeins Doens (2003—2017)
 Olivers Ēkmans-Lāšons (2018—2021)

 Atsauces 

 Ārējās saites 

 Kluba oficiālā mājaslapa 
 Hockey-Reference profils